Kommissionens beslutning

af 19. juli 2001

om opstilling af miljøkriterier for tildeling af Fællesskabets miljømærke til håndopvaskemidler

(meddelt under nummer K(2001) 1989)

(EØS-relevant tekst)

(2001/607/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke(1), særlig artikel 3, 4 og 6, og

ud fra følgende betragtninger:

(1) I artikel 3 i forordning (EF) nr. 1980/2000 fastsættes det, at miljømærket kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold.

(2) Artikel 4 i forordning (EF) nr. 1980/2000 foreskriver, at der fastsættes specifikke miljømærkekriterier for hver produktgruppe.

(3) De i denne beslutning fastsatte foranstaltninger er udformet og vedtaget i overensstemmelse med procedurerne for fastsættelse af miljømærkekriterier i artikel 6 i forordning (EF) nr. 1980/2000.

(4) De i denne beslutning fastsatte foranstaltninger er i overensstemmelse med udtalelse fra det udvalg, der er nedsat i medfør af artikel 17 i forordning (EF) nr. 1980/2000 -

VEDTAGET FØLGENDE BESLUTNING:

Artikel 1

Ved produktgruppen "håndopvaskemidler" (i det følgende benævnt "produktgruppen") forstås:

Alle opvaskemidler, der er beregnet til opvask i hånden af fade, service, bestik, gryder, pander og andet køkkenudstyr mv.

Artikel 2

Produktgruppens indvirkning på miljøet og brugsegnethed vurderes ud fra miljøkriterierne i bilaget.

Artikel 3

Definitionen af og kriterierne for produktgruppen gælder i tre år fra den dato, fra hvilken denne beslutning får virkning. Er der inden afslutningen af den nævnte periode ikke vedtaget reviderede miljøkriterier, gælder de vedtagne kriterier i endnu et år.

Artikel 4

Til administrative formål tildeles kodenummeret "019" til denne produktgruppe.

Artikel 5

Denne beslutning er rettet til medlemsstaterne.

Udfærdiget i Bruxelles, den 19. juli 2001.

På Kommissionens vegne

Margot Wallström

Medlem af Kommissionen

(1) EFT L 237 af 21.9.2000, s. 1.

BILAG

GENERELT

For at få tildelt et miljømærke skal et håndopvaskemiddel (herefter benævnt "produktet") tilhøre produktgruppen som defineret i artikel 1, det skal opfylde kriterierne i dette bilag, og det skal fremgå af ansøgningen, at der er udført prøvninger som anført i kriterierne og i det tekniske tillæg. Der kan eventuelt anvendes andre prøvningsmetoder, hvis disse accepteres som ligeværdige af det eller de ansvarlige organ(er), der skal vurdere ansøgningen (herefter benævnt "det ansvarlige organ"). Hvor ingen prøvninger er nævnt, eller de nævnte prøvninger er bestemt til kontrol- eller tilsynsformål, bør de ansvarlige organer basere sig på erklæringer og dokumentation fra ansøgeren og/eller på uafhængige verifikationer. Når der kræves specifik dokumentation og/eller erklæringer, skal ansøgeren og/eller producente(r)n(e) og eller leverandøre(r)n(e) tilvejebringe de ønskede oplysninger. Når der henvises til ingredienser, omfatter dette stoffer og præparater.

Det anbefales de ansvarlige organer at tage hensyn til, om der anvendes anerkendte miljøledelsesordninger, f.eks. EMAS eller ISO 14001, når de bedømmer ansøgningerne og kontrollerer, om kriterierne i dette bilag overholdes (NB:

Der er ikke krav om anvendelse af sådanne ledelsesordninger).

Disse kriterier tager især sigte på:

- at mindske udledninger af giftige og på anden vis forurenende stoffer i vandmiljøet

- at mindske eller forebygge sundhedsmæssige eller miljømæssige risici i forbindelse med anvendelse af farlige stoffer

- at minimere emballageaffald

- oplysning, som sætter forbrugeren i stand til at anvende produktet på en effektiv måde, som minimerer miljøbelastningen.

Kriterierne er fastsat på niveauer, der fremmer mærkning af håndopvaskemidler med en relativt lav miljøbelastning.

MILJØKRITERIER

1. Toksicitet for organismer, der lever i vand

Det kritiske fortyndingsvolumen (KFVtox), beregnes for hver enkelt ingrediens (i) ved følgende formel:

>PIC FILE= "L_2001214DA.003102.TIF">

hvor mængde (i) er mængden af ingrediensen pr. anbefalet dosering til 1 liter opvaskevand, LF er belastningsfaktoren og LTE er den koncentration, hvor ingrediensen medfører en langtidstoksicitetseffekt.

Værdierne for LF- og LTE-parametrene skal tages fra listen i "databasen over vaskemiddelingredienser" (DID-listen) i tillæg I A. Hvis den pågældende ingrediens ikke er optaget på DID-listen, skal ansøgeren skønne værdierne ifølge fremgangsmåden i tillæg I B. KFVtox summeres for alle ingredienser, hvorved produktets KFVtox summeres for alle ingredienser, hvorved produktets KFVtox fremkommer.

KFVtox for den anbefalede dosering for 1 liter opvaskevand må ikke overstige 170 liter.

Produktets nøjagtige formulering skal forelægges det ansvarlige organ sammen med de detaljerede beregninger af KFVtox, som skal dokumentere, at dette kriterium overholdes.

2. Overfladeaktive stoffers biologiske nedbrydelighed

a) Let nedbrydelighed (aerob)

Alle overfladeaktive stoffer, som anvendes i produktet, skal være let bionedbrydelige.

Produktets nøjagtige formulering skal forelægges det ansvarlige organ. I DID-listen (se tillæg I A) er det anført, om et givet overfladeaktivt stof er let nedbrydeligt eller ej (dvs. de stoffer, der er markeret med "J" i kolonnen vedrørende aerobt ikke-nedbrydelige stoffer, må ikke anvendes). For overfladeaktive stoffer, som ikke er optaget på DID-listen, skal der tilvejebringes relevante oplysninger fra litteratur, andre kilder eller egnede testresultater til dokumentation for, at stofferne er let nedbrydelige. Prøvningen af let nedbrydelighed skal udføres ifølge Rådets direktiv 67/548/EØF af 27. juni 1967 om tilnærmelse af lovgivningen om klassificering, emballering og etikettering af farlige stoffer(1) med senere ændringer, herunder især metoderne i bilag V. C4, de ækvivalente OECD 301 A-F-prøvningsmetoder eller de ækvivalente ISO-prøvninger. Princippet om ti dagesvinduet finder ikke anvendelse. Kravet er en nedbrydelighed på 70 % eller derover ved prøvningerne i bilag V. C4-A og C.4-B i direktiv 67/548/EØF (og de ækvivalente OECD 301 A- og E-prøvninger samt de ækvivalente ISO- prøvninger), og 60 % ved C4-C-, D-, E- og F-prøvningerne (og de ækvivalente OECD 301 B-, F-, D- og C-prøvninger samt de ækvivalente ISO-prøvninger).

b) Anaerob nedbrydelighed

Alle overfladeaktive stoffer, som anvendes i produktet, skal være nedbrydelige under anaerobe forhold.

Den nøjagtige formulering af produktet skal fremlægges. I DID-listen (se tillæg I A) er det anført, om et givet overfladeaktivt stof er anaerobt bionedbrydeligt eller ej (dvs. de stoffer, der er markeret med "J" i kolonnen vedrørende anaerobe ikke-bionedbrydelige stoffer, må ikke anvendes). For overfladeaktive stoffer, som ikke er optaget på DID-listen, skal der tilvejebringes relevante oplysninger fra litteratur, andre kilder eller egnede testresultater til dokumentation for, at stofferne er anaerobt bionedbrydelige. Referencetesten for anaerob bionedbrydelighed er ISO 11734, ECETOC nr. 28 (juni 1988) eller ækvivalente prøvningsmetoder, og der kræves mindst 60 % nedbrydelighed under anaerobe forhold.

3. Farlige og giftige stoffer eller præparater

a) Følgende ingredienser må ikke indgå i produktet hverken som en del af formuleringen eller som bestanddel af noget præparat, der anvendes i formuleringen:

- alkylphenolethoxylater (APEO)

- kvaternære ammoniumforbindelser

- trichlorcarbonhydrider

- EDTA (ethylendiamintetraacetat)

- NTA (nitrilotriacetat)

- polyglycol-opløsningsmidler: polyethylenglycoler

- nitromoskus- og polycykliske moskusforbindelser, bl.a.:

moskusxylen: 5-tert-butyl-2,4,6-trinitro-m-xylen

moskusambrette: 4-tert-butyl-3-methoxy-2,6-dinitrotoluen

mosken: 1,1,3,3,5-pentamethyl-4,6-dinitroindan

moskustibetin: 1-tert-butyl-3,4,5-trimethyl-2,6-dinitrobenzen

muskusketon: 4'-tert-butyl-2',6'-dimethyl-3',5'-dinitroacetophenon.

HHCB (1,3,4,6,7,8-hexahydro-4,6,6,7,8,8-hexamethylcyclopenta(g)-2-benzopyran)

AHTN (6-acetyl-1,1,2,4,4,7-hexamethyltetralin).

b) Produktet må ikke indeholde ingredienser, der er klassificeret som:

R40 (mulighed for kræftfremkaldende effekt)

R45 (kan fremkalde kræft)

R46 (kan forårsage arvelige genetiske skader)

R49 (kan fremkalde kræft ved indånding)

R68 (mulighed for varig skade på helbredet)

R50 + 53 (meget giftig for organismer, der lever i vand; kan forårsage uønskede langtidsvirkninger i vandmiljøet)

R51 + 53 (giftig for organismer, der lever i vand; kan forårsage uønskede langtidsvirkninger i vandmiljøet)

R59 (farlig for ozonlaget)

R60 (kan skade forplantningsevnen)

R61 (kan skade barnet under graviditeten)

R62 (mulighed for skade på forplantningsevnen)

R63 (mulighed for skade på barnet under graviditeten)

R64 (kan skade børn i ammeperioden),

ellen enhver kombination af disse i henhold til direktiv 67/548/EØF med senere ændringer eller i henhold til Europa-Parlamentets og Rådets direktiv 1999/45/EF af 31. maj 1999 om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater(2) med senere ændringer.

Alle bestanddele af de præparater, der anvendes i formuleringen, og som udgør mere end 0,1 vægtprocent af præparatet, skal også opfylde ovennævnte krav.

Biocider, der anvendes i konserveringsøjemed (som det tillades i nedenstående kriterium om biocider) og er klassificeret som R50 + 53 eller R51 + 53, er dog tilladt, men kun hvis de ikke indebærer en risiko for bioakkumulering. Et biocid betragtes at være bioakkumulerende, hvis log Pow = log (oktanol/vand-fordelingskoefficienten) >= 3,0 (medmindre det eksperimentelt bestemte BCF <= 100).

Produktets nøjagtige formulering skal forelægges det ansvarlige organ sammen med kopier af leverandørbrugsanvisninger for hver ingrediens med angivelse af klassificering eller manglende klassificering for hver ingrediens samt en erklæring om, at ingen af ovennævnte stoffer anvendes i produktet.

På tilsvarende vis skal leverandørerne af enhvert præparat, som anvendes i formuleringen, fremlægge en erklæring om, at deres præparater er i overensstemmelse med ovennævnte krav.

4. Duftstoffer

a) Produktet må ikke indeholde parfumer med nitromoskus- eller polycykliske moskusforbindelser (som specificeret i ovenstående kriterium).

b) Hvis produktet indeholder et eller flere af følgende duftstoffer, skal dette klart anføres på emballagen med angivelse af navnet eller navnene på de pågældende duftstoffer.

>TABELPOSITION>

c) Enhver ingrediens, der anvendes som duftstof i produktet, skal være fremstillet og/eller håndteret i henhold til International Fragrance Associations regler for god praksis.

Der skal forelægges en erklæring om overholdelse af hver del af dette kriterium for det ansvarlige organ.

5. Farvestoffer

Ethvert farvestof, som anvendes i produktet, skal være tilladt ifølge Rådets direktiv 76/768/EØF af 27. juli 1976 om indbyrdes tilnærmelse af medlemsstaternes lovgivning om kosmetiske midler(3) med senere ændringer og ifølge Europa-Parlamentets og Rådets direktiv 94/36/EF af 30. juni 1994 om farvestoffer til brug i levnedsmidler(4) med senere ændringer.

Der skal forelægges en erklæring om overholdelse af dette kriterium for det ansvarlige organ sammen med en fyldestgørende liste over alle anvendte farvestoffer.

6. Biocider

a) Produktet må kun indeholde biocider i konserveringsøjemed, og doseringen skal være afpasset dette ene formål. Dette gælder ikke for overfladeaktive stoffer, som også kan have biocide egenskaber.

Produktets nøjagtige formulering skal fremlægges sammen med kopier af leverandørbrugsanvisninger for ethvert anvendt konserveringsmiddel med oplysninger om den nødvendige dosering. Der skal fremlægges en erklæring om, at dette kriterium overholdes.

b) Det er forbudt at hævde eller antyde på emballagen eller ved enhver anden kommunikationsform, at håndopvaskemidlet har en antibakteriel virkning.

Tekst og layout anvendt på hver emballagetype og/eller et eksemplar af hver emballagetype skal forelægges det ansvarlige organ sammen med en erklæring om, at dette kriterium overholdes.

7. Sensibiliserende stoffer

Produktet må ikke være klassificeret som R42 (kan give overfølsomhed ved indånding) og/eller R43 (kan give overfølsomhed ved kontakt med huden) i henhold til direktiv 1999/45/EF om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater.

Produktets nøjagtige formulering skal forelægges det ansvarlige organ sammen med kopier af leverandørbrugsanvisninger for hver ingrediens med angivelse af den relevante klassificering eller manglende klassificering for hver ingrediens og endvidere en erklæring om, at dette kriterium overholdes.

8. Begrænsning af den samlede mængde overfladeaktive stoffer pr. vask

Vægten af den samlede mængde overfladeaktive stoffer i den anbefalede dosering til 1 liter opvaskevand må ikke overstige 0,4 gram for snavset service.

Data om den totale mængde aktivt stof pr. ml af produktet skal forelægges det ansvarlige organ sammen med den anbefalede dosering i ml til 1 liter opvaskevand for snavset service, som er anført på emballagen. På grundlag af disse data skal det eftervises, at dette kriterium overholdes.

9. Krav til emballage

a) Primæremballagens volumetriske pakningskoefficient (VCP) skal være mindre end eller lig 1,9. Dette kriterium finder ikke anvendelse, hvis primæremballagen er lavet af mindst 50 % genanvendte materialer.

VCP er lig volumenet af den mindste rektangulære kasse (et rektangulært parallelepipedum), sont kan omslutte et produkts emballage, divideret med volumenet af det produkt, der er indeholdt i emballagen.

b) Hvis primæremballagen består af genanvendte materialer, skal enhver angivelse af dette på emballagen være i overensstemmelse med ISO-standard 14021 "Environmental labels and declarations - Self declared claims (type II environmental labelling)".

c) De forskellige materialer i primæremballagen skal let kunne adskilles.

d) Plastvarer skal mærkes i henhold til Europa-Parlamentets og Rådets direktiv 94/62/EF af 20. december 1994 om emballage og emballageaffald(5), eller DIN 6120, del 1 og 2, i sammenhæng med DIN 7728, del 1.

Data om emballagen og/eller et eksemplar heraf skal forelægges det ansvarlige organ sammen med en erklæring om, at hver del af dette kriterium overholdes.

BRUGSEGNETHED

10. Brugsegnethed

Produktet skal være brugsegnet og opfylde forbrugernes behov.

Alle relevante data skal forelægges det ansvarlige organ. Dette skal som minimum omfatte resultaterne af en vaskeevnetest, hvor produktet sammenlignes (med den anbefalede dosering, på snavset service under realistiske forhold) med vand og med mindst ét andet produkt (der markedsføres i området, hvor det miljømærkede produkt skal markedsføres, og ved dette produkts anbefalede dosering). Valget af referenceprodukt(er) og testprotokol med henblik på disse sammenligninger skal begrundes. Ansøgeren kan feks. anvende testmetoden "tallerkenvask", der er opstillet af CTTN-IREN (Centre Technique de la Teinture et du Nettoyage/Institut de Recherche sur l'Entretien et le Nettoyage).

FORBRUGEROPLYSNINGER

11. Brugsanvisning

Produktet skal være forsynet med følgende oplysninger på emballagen:

a) "Vask ikke op under rindende vand, men brug en opvaskebalje e.l., og brug den anbefalede dosering. Dette giver den mest effektive opvask, sparer vand og energi og beskytter miljøet. Jo mindre skum, des mere effektiv opvask" (eller tilsvarende tekst).

b) Nedenstående piktogram og oplysninger skal anføres på emballagen i et tilstrækkeligt stort format og mod en synlig baggrund:

>PIC FILE= "L_2001214DA.003501.TIF">

hvor x,y,z og w er fastsat af ansøgeren og/eller fabrikanten.

Der skal anvendes ml som måleenhed i ovenstående piktogrammer. En anden velkendt måleenhed, som f.eks. teskefulde, skal derudover angives i parentes (som i de ovenstående piktogrammer). Hvis der med emballagen følger et effektivt og praktisk doseringssystem, som kan give en lige så pålidelig dosering, kan der dog anvendes en alternativ måleenhed (f.eks. hættefulde, tryk eller lignende).

c) En angivelse af det omtrentlige antal opvaske, som forbrugeren kan foretage med én flaske.

Dette beregnes ved at dividere produktets volumen med den anbefalede dosering for 5 liter opvaskevand til snavset service (som anført i ovenstående piktogram).

d) Kommissionens henstilling 89/542/EØF af 13. september 1989 om mærkning af vaske- og rengøringsmidler(6) skal følges.

e) Hvis produktet indeholder parfume, skal dette angives på emballagen.

f) "Der findes yderligere oplysninger om EU's miljømærke på følgende websted: http://europa.eu.int/ecolabel" (eller tilsvarende tekst).

Et eksemplar af produktemballagen med mærkning skal forelægges det ansvarlige organ sammen med en erklæring om, at hver del af dette kriterium overholdes.

12. Oplysninger på miljømærket

Miljømærkets kasse 2 skal indeholde følgende tekst:

- mindsket påvirkning af vandlevende organismer

- klar doseringsanvisning.

(1) EFT 196 af 16.8.1967, s. 1.

(2) EFT L 200 af 30.7.1999, s. 1.

(3) EFT L 262 af 27.9.1976, s. 169.

(4) EFT L 237 af 10.9.1994, s. 13.

(5) EFT L 365 af 31.12.1994, s. 10.

(6) EFT L 291 af 10.10.1989, s. 55.

Tillæg I

DATABASE FOR VASKEMIDDELINGREDIENSER OG FREMGANGSMÅDE, DER SKAL ANVENDES FOR INGREDIENSER, SOM IKKE FINDES I DATABASEN

A. De nedenfor anførte data for de mest almindeligt anvendte vaskemiddelingredienser skal anvendes ved beregningen af miljøkriterierne

(Bemærk:

Parametrene a NBO, SI, II, THOD samt KF-faktorerne i forbindelse med an NBO anvendes ikke inden for denne produktgruppe)

Database for vaskemiddelingredienser (DID-liste; version 29.9.1999)

>TABELPOSITION>

Bemærk:

J Ja, kriteriet finder anvendelse.

O Nej, kriteriet finder ikke anvendelse.

LTE Langtidseffekt.

NOEC Nuleffektkoncentration.

KF Korrektionsfaktor for anaerobt ikke-bionedbrydelige organiske stoffer.

THOD Teoretisk iltforbrug.

B. Fremgangsmåde, der skal anvendes for ingredienser, som ikke findes på DID-listen

Ansøgeren skal på eget ansvar finde passende værdier af de relevante parametre for de ingredienser, som ikke findes på DID-listen. Referencen for de relevante testmetoder skal være de relevante bilag til direktiv 67/548/EØF.

Den koncentration, hvor ingrediensen medfører en langtidstoksicitetseffekt (LTE), og belastningsfaktorerne skønnes efter nedenstående fremgangsmåde.

1. Skøn af den koncentration, son medfører en langtidstoksicitetseffekt (LTE)

LTE vælges som den laveste, validerede koncentration, der medfører en langtidstoksicitetseffekt for fisk, daphnia magna eller alger.

I tilfælde, hvor der anvendes data for homologe og/eller QSAR (kvantitative struktur/aktiviteter-relationer), bør der overvejes en korrektion for den endeligt udvalgte LTE. Hvis der mangler data for langtidstoksicitet (som f.eks. NOEC) for en eller flere af de tre arter, eller der kun findes korttids-toksicitetsdata (som f.eks. LC50), skal de følgende usikkerhedsfaktorer (UF) benyttes:

1.1. Usikkerhedsfaktorer (UF) for ikke-overfladeaktive stoffer

>TABELPOSITION>

Afvigelser fra denne regel kan finde sted, hvis det kan påvises, at lavere faktorer eller data er videnskabeligt begrundede.

1.2. Usikkerhedsfaktorer (UF) for overfladeaktive stoffer

>TABELPOSITION>

2. Skøn af belastningsfaktorerne (LF)

Belastningsfaktorerne (LF), som skal bruges til at beregne det kritiske fortyndingsvolumen (KFVtox), afspejler den procentdel af stoffet, som passerer spildevandsbehandlingssystemet, og de afhænger af stoffets bionedbrydelighed og sorptionstendens.

2.1. Belastningsfaktorer for organiske stoffer

>TABELPOSITION>

Bemærk:

Sorptionen kan skønnes ved hjælp af log Pow (oktanol/vand-fordelingskoefficienten), hvor Pow < 2 betragtes som "lav sorption", Pow 2 < x < 4 er "mellem sorption" og Pow > 4 er "høj sorption". Hvis der ikke foreligger sorptionsdata, antages det, at sorptionen er lav.

2.2. Særlig fremgangsmåde for let nedbrydelige overfladeaktive stoffer

>TABELPOSITION>

2.3. Særlig fremgangsmåde for uorganiske stoffer

>TABELPOSITION>